Document ID: 31997R0896

Uredba Komisije (ES) št. 896/97
z dne 20. maja 1997
o spremembi Uredbe (ES) št. 1663/95 o določitvi podrobnih pravil za uporabo Uredbe (EGS) št. 729/70 v zvezi s postopkom za potrditev obračuna Jamstvenega oddelka EKUJS
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 729/70 z dne 21. aprila 1970 o financiranju skupne kmetijske politike [1], kakor je bila nazadnje spremenjena z Uredbo (ES) št. 1287/95 [2], in zlasti člena 5(3) Uredbe,
ker mora Komisija v skladu s členom 5(2)(b) Uredbe (EGS) št. 729/70 potrditi obračune plačilnih agencij iz člena 4 navedene uredbe do 30. aprila v letu, ki sledi zadevnemu proračunskemu letu;
ker naj bi se odločbe o potrditvi obračuna iz člena 5(2)(b) Uredbe (EGS) št. 729/70 nanašale samo na celovitost, točnost in verodostojnost predloženih obračunov; ker se o končni bremenitvi in zavrnitvi izdatkov, za katere so bila predplačila znižana ali opuščena, zlasti v skladu s členom 13 Odločbe Sveta 94/729/ES [3] o proračunski disciplini in/ali členom 4(2) Uredbe Komisije (ES) 296/96 z dne 16. februarja 1996 o podatkih, ki jih morajo posredovati države članice, in o mesečnem knjiženju izdatkov, ki se financirajo iz Jamstvenega oddelka Kmetijskega usmerjevalnega in jamstvenega sklada (EKUJS), ter o razveljavitvi Uredbe (EGS) št. 2776/88 [4], in/ali znižana v skladu s členom 4(3) navedene uredbe, lahko pozneje odloča samo v skladu s členom 5(2)(c) Uredbe (EGS) št. 729/70; ker je treba te določbe prilagoditi, da se ne bi znižani ali opuščeni izdatki prezgodaj ali začasno financirali zaradi uporabe člena 7 Uredbe Komisije (ES) št. 1663/95 [5];
ker je treba popraviti večjo napako v francoski različici besedila Uredbe (ES) št. 1663/95;
ker so ukrepi, predvideni s to uredbo, v skladu z mnenjem Odbora EKUJS,
SPREJELA NASLEDNJO UREDBO:
Člen 1
Člen 7(1) Uredbe (ES) št. 1663/95 se nadomesti z naslednjim:
"1. Sklepi o potrditvi obračunov iz člena 5(2)(b) Uredbe (EGS) št. 729/70, brez poseganja v odločbe, ki se sprejmejo pozneje v skladu z odstavkom 2(c) navedenega člena, določajo znesek izdatkov, nastalih v vsaki državi članici v določenem proračunskem letu, ki se priznajo kot izdatki v breme EKUJS na podlagi obračuna iz člena 5(1)(b) navedene uredbe ter znižanj in opustitev predplačil za zadevno proračunsko leto, vključno z znižanji iz drugega pododstavka člena 4(3) Uredbe Komisije (ES) št. 296/96 [6].
Zneski, ki naj bi se v skladu s sklepom o potrditvi obračunov iz prvega pododstavka izterjali od posamezne države članice ali naj bi se ji plačali, se določijo tako, da se predplačila, plačana v zadevnem proračunskem letu, odštejejo od izdatkov, priznanih za to leto v skladu s prvim pododstavkom. Takšni zneski se odštejejo ali prištejejo predplačilom za izdatke iz drugega meseca, ki sledi mesecu, v katerem se sprejme sklep o potrditvi obračuna."
Člen 2
(zadeva le francosko različico besedila)
Člen 3
Ta uredba začne veljati tretji dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 20. maja 1997

Labels: 2
15
4
6